
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 449 

13 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός όρων και προϋποθέσεων για την 
έκδοση Άδειας Παροχέα Καταδυτικών Υπηρεσιών 


Αναψυχής - διαδικασίες ελέγχου - απαγορεύσεις 

άσκησης της δραστηριότητας. 1 

Καθορισμός δικαιολογητικών που υποβάλλονται 
για την αναγνώριση Οργανισμού Πιστοποίησης 
αυτοδυτών και λόγοι παράτασης προθεσμίας 

έκδοσης απόφασης αποδοχής. 2 

Σύσταση επιτροπής αναγνώρισης των Παροχέων 
καταδυτικών Υπηρεσιών ως ικανών να παρέχουν 
μία ή περισσότερες υπηρεσίες του άρθρου 6 του 
ν. 3409/2005. 3 


Τροποποίηση της συστατικής πράξης του δημοτι¬ 
κού Νομικού Προσώπου με την επωνυμία «Σχο¬ 
λική Επιτροπή 1ου - 4ου Δημοτικού Σχολείου και 
1ου Νηπιαγωγείου» στο Δήμο Τριανδρίας του Ν. 


Θεσσαλονίκης. 4 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής. 5 


α)Μετονομασίατωνειδικοτήτων«ΟρεινούΤουρισμού», 
«Ιαματικού Τουρισμού» και «Θαλασσοθεραπείας» 
σε «Συνοδός Βουνού», «Ειδικός Λουτροθεραπείας - 
3ΡΑ» και «Ειδικός Θαλασσοθεραπείας-5ΡΑ» 
αντίστοιχα και β) Ένταξη των μετονομασθεισών 
ειδικοτήτων σε Τομέα και Ομάδα ειδικοτήτων... 6 


Α ΠΟΦΑΣΕΙ Σ 

Αριθ. 2123/02 (1) 

Καθορισμός όρων και προϋποθέσεων για την έκδοση 
Αδειας Παροχέα Καταδυτικών Υπηρεσιών Αναψυχής 
- διαδικασίες ελέγχου - απαγορεύσεις άσκησης της 
δραστηριότητας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 7 του 
ν. 3409/2005 «Καταδύσεις αναψυχής και άλλες διατά¬ 
ξεις» (Α 273). 

2. Τις διατάξεις του άρθρου 90 του Κώδικα Νομοθεσί¬ 


ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Προϋποθέσεις για την έκδοση άδειας 

1. Για την έκδοση Αδειας Παροχέα Καταδυτικών Υπη¬ 
ρεσιών Αναψυχής (Παροχέας) από την αρμόδια Λιμενι¬ 
κή Αρχή σε φυσικό πρόσωπο, θα πρέπει το πρόσωπο 
αυτό: 

α) να είναιΈλληνας υπήκοος και να έχει συμπληρώσει 
το 18ο έτος της ηλικίας του, 

β) να είναι πιστοποιημένος από Οργανισμό Πιστο¬ 
ποίησης Αυτοδυτών (Οργανισμός) του άρθρου 4 του 
ν. 3409/2005, για την παροχή υπηρεσιών εκπαίδευσης 
αυτοδυτών και πιστοποιημένος από διαπιστευμένο προς 
τούτο φορέα πιστοποίησης προϊόντων των κρατών- 
μελών του Ευρωπαϊκού Οικονομικού Χώρου (Ε.Ο.Χ.), για 
την παροχή υπηρεσιών οργανωμένης - καθοδηγούμε¬ 
νης κατάδυσης ή υπηρεσιών εκμίσθωσης καταδυτικού 
εξοπλισμού, 

γ) να μην έχει καταδικασθεί για ανθρωποκτονία από 
πρόθεση, κατασκοπεία, ληστεία, κλοπή, υπεξαίρεση, 
δόλια χρεοκοπία, λαθρεμπορία, φοροδιαφυγή, δωροδο¬ 
κία, δωροληψία, παραχάραξη, πλαστογραφία, απιστία, 
απάτη, εκβίαση, συκοφαντική δυσφήμιση, έγκλημα κατά 
της γενετήσιας ελευθερίας, οικονομική εκμετάλλευση 
της γενετήσιας ζωής, παράβαση του νόμου περί ναρκω¬ 
τικών και περί μεσαζόντων, παράνομη αλιεία με χρήση 
εκρηκτικών ή χημικών ή φυτικών υλών ή συσκευών που 
παράγουν ηλεκτρικές εκκενώσεις, παράβαση του α.ν. 
192/1936 και σε οποιαδήποτε ποινή με την οποία κατα- 
γνώσθηκε έστω και μερική αποστέρηση των πολιτικών 
δικαιωμάτων, καθώς και να μην διώκεται ως φυγόποινος 
ή φυγόδικος. Επίσης να μην έχει κηρυχθεί σε κατάστα¬ 
ση πτώχευσης και να μην έχει υποβληθεί σε στερητική 
ή επικουρική δικαστική συμπαράσταση, 

δ) να μην συμμετέχει στην μετοχική δομή ή στην 
διοίκηση Οργανισμού, αναγνωρισμένου σύμφωνα με το 
άρθρο 4 του ν. 3409/2005, 

ε) εφόσον διαθέτει σκάφος, ιδιόκτητο ή μισθωμένο, 
τα πιστοποιητικά αυτού να είναι σε ισχύ. Το σκάφος 
θα πρέπει να έχει τα απαραίτητα για την κατηγορία 

του εφόδια, φαρμακείο με το απαραίτητο φαρμακευτικό 
και επιδεσμικό υλικό στο οποίο θα συμπεριλαμβάνεται 
υποχρεωτικά μία φιάλη παροχής ιατρικού οξυγόνου με 
μάσκα και ένα πτυσσόμενο φορείο για την μεταφορά 
τυχών τραυματιών. 

ζ) να εφαρμόζει την εκάστοτε κείμενη εργατική και 
ασφαλιστική νομοθεσία για το απασχολούμενο σε αυ¬ 
τόν προσωπικό. 

2. Είναι δυνατή η έκδοση άδειας Παροχέα και σε νο¬ 
μικό πρόσωπο, εφόσον η άσκηση της συγκεκριμένης 
δραστηριότητας προβλέπεται ρητά από το καταστατικό 
του. Στην περίπτωση αυτή, οι προϋποθέσεις πρέπει να 
συντρέχουν και στο πρόσωπο ενός τουλάχιστον από 
τους νόμιμους εκπροσώπους του νομικού προσώπου, 
του οποίου τα στοιχεία δηλώνονται στη Λιμενική Αρχή. 
Στην άδεια αναγράφεται η επωνυμία του νομικού προ¬ 
σώπου και συμπεριλαμβάνονται τα στοιχεία του νομίμου 
εκπροσώπου. 

Άρθρο 2 

Δικαιολογητικά για την έκδοση άδειας 

1. Η Άδεια Παροχέα εκδίδεται από την αρμόδια Λιμε¬ 
νική Αρχή, αφού ο ενδιαφερόμενος υποβάλλει αίτηση, 
στην οποία γνωστοποιεί το είδος ή τα είδη των υπηρε¬ 
σιών της παραγράφου 1 του άρθρου 6 του ν. 3409/2005, 
που επιθυμεί να παρέχει. Στην άδεια επισυνάπτονται τα 
ακόλουθα δικαιολογητικά: 

α) Πιστοποιητικό αναγνώρισης από Οργανισμό πιστο¬ 
ποίησης αυτοδυτών του άρθρου 4 του ν. 3409/2005 
για την παροχή υπηρεσιών εκπαίδευσης αυτοδυτών ή 
πιστοποιητικό φορέα διαπιστευμένου από το Εθνικό 
Σύστημα Διαπίστευσης (Ε.ΣΥ.Δ.Α.Ε) ή από άλλον Εθνικό 
φορέα διαπίστευσης - μέλους της σχετικής Συμφωνίας 
Αμοιβαίας Αναγνώρισης (Μ.1_.Α. ΜυΙΙί Ι,αΙθΓαΙ ΑρίΌοπιοπΙ) 
της ευρωπαϊκής συνεργασίας για τη διαπίστευση, για 
τη παροχή υπηρεσιών οργανωμένης - καθοδηγούμε¬ 
νης κατάδυσης ή υπηρεσιών εκμίσθωσης καταδυτικού 
εξοπλισμού. 

β) Φωτοαντίγραφο του δελτίου της αστυνομικής ταυ¬ 
τότητας του αιτούντος, με την επίδειξη του πρωτότυ¬ 
που. 

γ) Απόσπασμα ποινικού μητρώου έκδοσης του τελευ¬ 
ταίου τριμήνου (αναζητείται υπηρεσιακώς). 

δ) Πιστοποιητικό Εισαγγελικής Αρχής, έκδοσης του 
τελευταίου τριμήνου, από το οποίον να προκύπτει ότι 
δεν διώκεται ως φυγόποινος ή φυγόδικος (αναζητείται 
υπηρεσιακώς). 

ε) Πιστοποιητικό αρμόδιας δικαστικής ή διοικητικής 
Αρχής, έκδοσης του τελευταίου εξαμήνου, από το οποίο 
να προκύπτει ότι δεν έχει κηρυχθεί σε κατάσταση πτώ¬ 
χευσης και σε στερητική ή επικουρική δικαστική συ¬ 
μπαράσταση. 

στ) Τρεις (3) ασπρόμαυρες φωτογραφίες του αιτού- 
ντος. 

ζ) Θεωρημένο αντίγραφο της δήλωσης έναρξης ερ¬ 
γασιών από την αρμόδια Δ.Ο.Υ., με δραστηριότητα την 
παροχή καταδυτικών υπηρεσιών αναψυχής. 

η) Πιστοποιητικό υγείας με το οποίον βεβαιώνεται η 
υγεία και η ικανότητα άσκησης του επαγγέλματος. Δεν 
απαιτείται πιστοποιητικό υγείας Παροχέα, ο οποίος δεν 
θα συμμετέχει στην εκπαίδευση αυτοδυτών. 

θ) Ασφαλιστήριο συμβόλαιο σε ισχύ, όπως αυτό προ- 
βλέπεται στο άρθρο 12 του ν. 3409/2005. 


ι) Πιστοποιητικό φορολογικής ενημερότητας, 
ια) Πίνακας απασχολούμενου προσωπικού ως εκπαι¬ 
δευτών με τα δικαιολογητικά των ως άνω εδαφίων β', 
γ', δ' και η', για καθέναν εξ αυτών. 

ιβ) Φωτοαντίγραφα των πιστοποιητικών του σκάφους, 
με την επίδειξη των πρωτοτύπων (εφόσον διαθέτει 
σκάφος). 

ιγ) Βεβαίωση ασφαλιστικής ενημερότητας του Παρο¬ 
χέα, από τον ασφαλιστικό φορέα (ή τους ασφαλιστικούς 
φορείς) για την καταβολή των ασφαλιστικών εισφορών 
του απασχολούμενου από τον Παροχέα προσωπικού. 

ιδ) Τίτλος ιδιοκτησίας ή μισθωτήριο συμβόλαιο των 
κτιριακών εγκαταστάσεων του Παροχέα ή άλλο έγγρα¬ 
φο που παρέχει νόμιμα δικαιώματα χρήσης επαγγελ¬ 
ματικής στέγης. Στην περίπτωση παροχής υπηρεσιών 
οργανωμένης - καθοδηγούμενης κατάδυσης, αντί των 
κτιριακών εγκαταστάσεων, δύναται ο Παροχέας να δι¬ 
αθέτει επαγγελματικό μηχανοκίνητο σκάφος (χρησι¬ 
μοποιούμενο) αποκλειστικά με την συγκεκριμένη δρα¬ 
στηριότητα, το οποίον θα έχει τις εκάστοτε ισχύουσες 
από την νομοθεσία τεχνικές προδιαγραφές για την κα¬ 
τηγορία και τον προορισμό του. 

ιε) Διπλότυπο είσπραξης ή παράβολο δημοσίου τέ¬ 
λους χιλίων (1000) ευρώ. 

ιστ) Τετραπλότυπο είσπραξης τέλους διακοσίων (200) 
ευρώ υπέρ του Ειδικού Λογαριασμού Κεφαλαίου Λιμενι¬ 
κής Αστυνομίας της εκδούσας Λιμενικής Αρχής. 

ιζ) Έγγραφα νομιμοποίησης εταιρείας των νομικών 
προσώπων (Καταστατικό, τροποποιήσεις, βεβαίωση σύ¬ 
στασης). 

2. Εφόσον η υπηρεσία στην οποίαν αφορά η αίτηση 
του Παροχέα είναι η εκμίσθωση καταδυτικού εξοπλι¬ 
σμού, δεν απαιτείται η υποβολή των δικαιολογητικών 
των εδαφίων (η) (ια) και (ιβ) της προηγουμένης παρα¬ 
γράφου. Για την εκμίσθωση καταδυτικού εξοπλισμού 
απαιτείται επιπλέον πιστοποιητικό φορέα πιστοποίησης 
προϊόντων για τη σωστή συντήρηση του συστήματος 
παραγωγής των αερίων αναπνοής των δυτών, σύμφωνα 
με τις τεχνικές προδιαγραφές του κατασκευαστή του 
συστήματος. 

Άρθρο 3 

Διαδικασία ελέγχου 

1. Από τις οικείες Λιμενικές Αρχές ασκείται ο έλεγχος 
της υποβρύχιας δραστηριότητας στην θάλασσα και στις 
λοιπές περιοχές αρμοδιότητας του Υ.Ε.Ν., σύμφωνα με 
τις διατάξεις του ν. 3409/2005 και επιβάλλονται στους 
παραβάτες οι κυρώσεις που προβλέπονται στις κείμενες 
διατάξεις. 

2. Η Λιμενική Αρχή έχει δικαίωμα να ζητήσει εκτάκτως 
την υποβολή, εκ μέρους του αιτούντος, οποιουδήποτε 
δικαιολογητικού, από τα προβλεπόμενα στην παρούσα 
Απόφαση, ήθελε κρίνει σκόπιμο. 

3. Η Λιμενική Αρχή δύναται να ελέγχει το βιβλίο που 
αναφέρεται στην παράγραφο 2 του άρθρου 5, καθώς 
επίσης και την επάρκεια γνώσης της ελληνικής γλώσσας 
του λοιπού εκπαιδευτικού προσωπικού που αναφέρεται 
στην παράγραφο 2 του άρθρου 6 της παρούσας. 

Αρθρο 4 

Ανανέωση - Ανάκληση άδειας 
1. Γ ια την ανανέωση της άδειας κατά τις διατάξεις της 

παραγράφου 4 του άρθρου 7 του ν. 3409/2005, ο ενδια¬ 
φερόμενος θα πρέπει να υποβάλλει αίτηση μαζί με: 

α) Τα δικαιολογητικά των εδαφίων (γ), (δ), (η), (0), (ι), 
(ια) και (ιγ) του άρθρου 2 του παρόντος. 

β)Υπεύθυνη δήλωση του άρθρου 8 του ν. 1599/1986 (Α 
75), με την οποία να δηλώνεται ότι ουδεμία μεταβολή 
υπήρξε και ότι δεν εκλείπει καμία από τις προϋποθέσεις 
χορήγησης της άδειας. 

γ) ιπλότυπο είσπραξης ή παράβολο δημοσίου τέλους 
πεντακοσίων (500) ευρώ. 

2. Αν κατά τον έλεγχο των δικαιολογητικών ή οπο¬ 
τεδήποτε άλλοτε, διαπιστωθεί από τη Λιμενική Αρχή 
ότι δεν συντρέχει έστω και μία από τις προϋποθέσεις 
έκδοσης ή ανανέωσης της άδειας, η άδεια αυτή ανα¬ 
καλείται με αιτιολογημένη Απόφαση του Προϊσταμένου 
της Λιμενικής Αρχής. 

Άρθρο 5 

Ειδικές απαγορεύσεις - υποχρεώσεις 

Απαγορεύεται: 

1. Η διενέργεια καταδύσεων όταν επικρατούν δυσμε¬ 
νείς καιρικές συνθήκες ή συνθήκες κακής υποβρύχιας 
ορατότητας. Η απαγόρευση όσον αφορά τις δυσμενείς 
καιρικές συνθήκες, ορίζεται με απόφαση των Προϊστα¬ 
μένων των Λιμενικών Αρχών, κατόπιν συνεκτιμήσεως 
των τοπικών ιδιαιτεροτήτων, ενώ όσον αφορά τις συν¬ 
θήκες της κακής υποβρύχιας ορατότητας, αυτές απο¬ 
τελούν μέριμνα και ευθύνη του Παροχέα. 

2. Η απασχόληση των εκπαιδευτών αυτοδυτών σε 
ημερήσια βάση, πέραν των ωρών που προβλέπονται 
από τους διεθνείς κανόνες ασφαλείας περί διαδοχικών 
καταδύσεων. Με μέριμνα και προσωπική ευθύνη του 
Παροχέα, θα τηρείται ειδικό βιβλίο στο οποίο θα ανα¬ 
γράφεται η ημερήσια απασχόληση των εκπαιδευτών. Το 
βιβλίο θα υπογράφεται καθημερινά από τον Παροχέα 
και θα συνυπογράφεται από τους απασχολούμενους 
εκπαιδευτές. 


Αρθρο 6 
Αλλες διατάξεις 

1. Οι διατάξεις της παρούσας έχουν εφαρμογή και σε 
αλλοδαπούς υπηκόους των Χωρών μελών της Ε.Ε και 
του Ευρωπαϊκού Οικονομικού Χώρου, υπό την προϋπόθε¬ 
ση ότι ο Παροχέας κατέχει πιστοποιητικό ελληνομάθει- 
ας, του πρώτου τουλάχιστον επιπέδου του π.δ. 363/1998 
(Α' 242), που χορηγείται σύμφωνα με τις διατάξεις του 
άρθρου 10 του ν. 2413/1996 (Α' 124). 

2. Το λοιπό εκπαιδευτικό προσωπικό μπορεί να απα¬ 
σχοληθεί εφόσον έχει βασική γνώση της ελληνικής 
γλώσσας στο εξής επίπεδο: ανάγνωση, προφορική έκ¬ 
φραση και κατανόηση, το οποίο δηλώνεται από τον ίδιο 
και βεβαιώνεται από τον Παροχέα. 

3. Όλα τα δικαιολογητικά του άρθρου 2 της παρούσας 
που υποβάλλονται από τον Παροχέα, θα συντάσσο- 
νται στην ελληνική γλώσσα. Πιστοποιητικά που έχουν 
εκδοθεί στην αλλοδαπή, θα συνοδεύονται με επίσημη 
μετάφραση στην ελληνική από κρατική αρχή, ή από 
Κέντρα Εξυπηρέτησης Πολιτών (Κ.Ε.Π) ή δικηγόρο. Εάν 
σε κάποια χώρα δεν εκδίδονται τα απαιτούμενα δικαι- 
ολογητικά, ή δεν καλύπτουν όλες τις παραπάνω περι¬ 
πτώσεις, αντικαθίστανται από υπεύθυνη δήλωση του 
ενδιαφερομένου, η οποία γίνεται ενώπιον δικαστικής ή 
διοικητικής αρχής ή συμβολαιογράφου. 

Αρθρο 7 

Μορφή και περιεχόμενο πιστοποιητικών 

Η μορφή και το περιεχόμενο των χορηγούμενων από 
τους Οργανισμούς, πιστοποιητικών εκπαιδευτών και 
ερασιτεχνών αυτοδυτών, ορίζονται στα Παραρτήματα 
Α' και Β'. 

Αρθρο 8 

Καταργούμενες διατάξεις 

Από την έναρξη ισχύος της παρούσας Απόφασης, κα- 
ταργείται κάθε Κανονισμός που έρχεται σε αντίθεση 
με τις διατάξεις αυτής ή αναφέρεται σε θέματα που 
ρυθμίζονται από αυτήν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Α' 


Υπόδειγμα άδειας 


(ΕΠΩΝΥΜΙΑ ΟΡΓΑΝΙΣΜΟΥ) 
ΑΥΞΩΝ ΑΡΙΘΜΟΣ ΜΗΤΡΩΟΥ : ... 


ΘΕΣΗ 

ΦΩΤΟΓΡΑΦΙΑΣ. 


ΠΙΣΤΟΠΟΙΗΤΙΚΟ ΕΚΠΑΙΔΕΥΣΗΣ 

ΕΚΠΑΙΔΕΥΤΗ ΑΥΤΟΔΥΤΗ ΕΠΙΠΕΔΟΥ : ... 


Το παρόν χορηγείται στ... (επώνυμο - όνομα) . 

του ...(πατρώνυμο) . και της ...(μητρώνυμο) . που 

γεννήθηκε στ ... (τόπος γέννησης) .του Νομού.την 

... (ημερομηνία) . αριθ. δελτίου Αστυν. Ταυτ. Α.Φ.Μ. 


Η εκπαίδευση πραγματοποιήθηκε σύμφωνα με τα Ε.Κ.Π.Α. από τον 

.(επωνυμία Παροχέα). κάτοχο της αριθμ.(αύξων αριθμός 

άδειας) ... άδειας της Λιμενικής Αρχής.(αρμόδια Λιμενική Αρχή). 


.... (τόπος - ημερομηνία) 

Ο Οργανισμός 
(υπογραφή) 


(ονοματεπώνυμο δηλωθέντος νομίμου εκπροσώπου στην Ελλάδα). 

ΠΑΡΑΡΤΗΜΑ Β 
Υπόδειγμα άδειας 


(ΕΠΩΝΥΜΙΑ ΟΡΓΑΝΙΣΜΟΥ) 
ΑΥΞΩΝ ΑΡΙΘΜΟΣ ΜΗΤΡΩΟΥ : 


ΘΕΣΗ 

ΦΩΤΟΓΡΑΦΙΑΣ. 


ΠΙΣΤΟΠΟΙΗΤΙΚΟ ΕΚΠΑΙΔΕΥΣΗΣ 

ΕΡΑΣΙΤΕΧΝΗ ΑΥΤΟΔΥΤΗ ΕΠΙΠΕΔΟΥ 


Το παρόν χορηγείται στ... (επώνυμο - όνομα) . 

του ...(πατρώνυμο) . και της ...(μητρώνυμο) . που 

γεννήθηκε στ ... (τόπος γέννησης) .του Νομού .την 

... (ημερομηνία) . αριθ. δελτίου Αστυν. Ταυτ. Α.Φ.Μ. 


Η εκπαίδευση πραγματοποιήθηκε σύμφωνα με τα Ε.Κ.Π.Α. από τον 

.(επωνυμία Παροχέα). κάτοχο της αριθμ.(αύξων αριθμός 

άδειας)... άδειας της Λιμενικής Αρχής.(αρμόδια Λιμενική Αρχή). 


.... (τόπος - ημερομηνία) 

Ο Οργανισμός 
(υπογραφή) 


(ονοματεπώνυμο δηλωθέντος νομίμου εκπροσώπου στην Ελλάδα). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 2123/03 (2) 

Καθορισμός δικαιολογητικών που υποβάλλονται για την 
αναγνώριση Οργανισμού Πιστοποίησης αυτοδυτών 
και λόγοι παράτασης προθεσμίας έκδοσης απόφα¬ 
σης αποδοχής. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 4 του 
ν. 3409/2005 «Καταδύσεις αναψυχής και άλλες διατά¬ 
ξεις» (Α 273). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Δικαιολογητικά αναγνώρισης Οργανισμού 
πιστοποίησης αυτοδυτών 

1. Για την αναγνώριση νομικού προσώπου ως Οργανι¬ 
σμού πιστοποίησης αυτοδυτών (Οργανισμού), ο οποίος 
έχει έδρα στην ημεδαπή, υποβάλλεται από τον νόμιμο 
εκπρόσωπο του, σχετική αίτηση στην αρμόδια Διεύθυν¬ 
ση του Υ.Ε.Ν. (Δ.Λ.Α. Α'), στην οποία επισυνάπτονται τα 
ακόλουθα δικαιολογητικά: 

α) Πιστοποιητικό φορέα διαπιστευμένου από το Εθνικό 
Σύστημα Διαπίστευσης (Ε.ΣΥ.Δ. Α.Ε.) ή από άλλον Εθνικό 
φορέα διαπίστευσης- μέλος της σχετικής Συμφωνίας 
Αμοιβαίας Αναγνώρισης ( Μ1.Α. ΜυΙΙί ΙαΙθΓαΙ Αρί'θθπιβηΙ) 
της Ευρωπαϊκής Συνεργασίας για τη διαπίστευση (Ε.Α. 
ΕυΓορβαπ ΑοοΓθάίΐαΙίοπ), καθώς και αποδεικτικό διαπί¬ 
στευσης του φορέα που παρείχε την πιστοποίηση. 

β)Έγγραφα νομιμοποίησης Οργανισμού (ΦΕΚ σύστα¬ 
σης, καταστατικό, τροποποιήσεις). 

γ) Πιστοποιητικό αρμόδιας δικαστικής ή διοικητικής Αρ¬ 
χής, έκδοσης του τελευταίου εξαμήνου, από το οποίο να 
προκύπτει ότι δεν έχει κηρυχθεί σε κατάσταση πτώχευ¬ 
σης ή εκκαθάρισης, δεν έχει κατατεθεί αίτηση για πτώ¬ 
χευση και δεν έχει υπάρξει διορισμός εκκαθαριστού. 

δ) Θεωρημένο αντίγραφο της δήλωσης έναρξης ερ¬ 
γασιών στην αρμόδια Δ.Ο.Υ., με αντικείμενο εργασιών 
του νομικού προσώπου, τη δραστηριότητα του Οργα¬ 
νισμού. 

ε) Τίτλος ιδιοκτησίας ή μισθωτήριο συμβόλαιο των 
κτιριακών εγκαταστάσεων του Οργανισμού ή άλλο έγ¬ 
γραφο, που παρέχει νόμιμα δικαιώματα χρήσης επαγ¬ 
γελματικής στέγης. 

στ) Ορισμός νομίμου εκπροσώπου. 

Γ ια τον ορισμό νομίμου εκπροσώπου υποβάλλονται: 

αα) Φωτοαντίγραφο του δελτίου της αστυνομικής 
ταυτότητας του ή διαβατηρίου σε ισχύ, με την επίδειξη 
του πρωτοτύπου. Ο αϊτών πρέπει να έχει συμπληρώσει 
το 18° έτος της ηλικίας του. 

ββ) Απόσπασμα ποινικού μητρώου έκδοσης του τε¬ 
λευταίου τριμήνου, από το οποίον να προκύπτει ότι δεν 


έχει καταδικασθεί για αδίκημα που αποτελεί κώλυμα 
για διορισμό σε δημόσια θέση στην Ελλάδα. 

γγ) Πιστοποιητικό Εισαγγελικής Αρχής, έκδοσης του 
τελευταίου τριμήνου, από το οποίο να προκύπτει ότι 
δεν διώκεται ως φυγόποινος ή φυγόδικος (αναζητείται 
υπηρεσιακώς). 

δδ) Πιστοποιητικό αρμόδιας δικαστικής ή διοικητικής 
Αρχής, έκδοσης του τελευταίου εξαμήνου, από το οποί¬ 
ον να προκύπτει ότι δεν έχει κηρυχθεί σε κατάσταση 
πτώχευσης και δεν έχει υποβληθεί σε στερητική ή επι¬ 
κουρική δικαστική συμπαράσταση. 

εε) Υπεύθυνη δήλωση του άρθρου 8 του ν. 1599/1986, 
στην οποία να δηλώνεται ότι δεν ασκεί δραστηριότητες 
προμηθευτή, κατασκευαστή, εκμισθωτή ή πωλητή κατα¬ 
δυτικού εξοπλισμού και δεν συμμετέχει στην μετοχική 
δομή ή στην διοίκηση νομικού προσώπου που ασκεί 
τέτοιες ή συναφείς προς αυτές δραστηριότητες. 

ζ) Διπλότυπο είσπραξης ή παράβολο δημοσίου, τέλους 
τριών χιλιάδων (3000) ευρώ. 

η) Τετραπλότυπο είσπραξης τέλους διακοσίων (200) 
ευρώ υπέρ του Ειδικού Λογαριασμού Κεφαλαίου Λιμε¬ 
νικής Αστυνομίας. 

2. Λν ο Οργανισμός έχει την έδρα του στην αλλοδαπή, 
σε κράτος - μέλος του Ευρωπαϊκού Οικονομικού Χώ¬ 
ρου ( Ε.Ο.Χ.), υποβάλλεται από τον νόμιμο εκπρόσωπό 
του αντίστοιχη αίτηση, στην οποία επισυνάπτονται τα 
ακόλουθα δικαιολογητικά: 

α) Τα αναφερόμενα στα εδάφια (α), (β), (δ), (ζ) και (η) 
της παραγράφου 1. 

β) Πιστοποιητικό της αρμόδιας δικαστικής Αρχής της 
χώρας της έδρας του, από το οποίο να προκύπτει ότι 
δεν συντρέχει η περίπτωση του εδαφίου (γ) της πα¬ 
ραγράφου 1. 

γ) Τίτλος ιδιοκτησίας ή μισθωτήριο συμβόλαιο του 
γραφείου του Οργανισμού στην ημεδαπή ή άλλο έγ¬ 
γραφο, που παρέχει νόμιμα δικαιώματα χρήσης επαγ¬ 
γελματικής στέγης. 

Εφόσον ο νόμιμος εκπρόσωπος του Οργανισμού εί¬ 
ναι αλλοδαπός, θα πρέπει να υποβληθούν πέραν των 
ανωτέρω και τ’ ακόλουθα: 

αα) Φωτοαντίγραφο του διαβατηρίου του, με επί¬ 
δειξη του πρωτοτύπου, καθώς και άδεια παραμονής 
και εργασίας για τους υπηκόους κρατών εκτός Ε.Ο.Χ. 
Ο αϊτών πρέπει να έχει συμπληρώσει το 18° έτος της 
ηλικίας του. 

ββ) Πιστοποιητικό της κατά περίπτωση αρμόδιας δι¬ 
καστικής Αρχής της χώρας, της οποίας είναι υπήκο¬ 
ος, από το οποίο να προκύπτει ότι δεν συντρέχουν οι 
περιπτώσεις (ββ), (γγ) και (δδ) του εδαφίου (στ), της 
παραγράφου 1. 

γγ) Υπεύθυνη δήλωση, όπως στην περίπτωση (εε) του 
εδαφίου (στ) της παραγράφου 1. 

Στην περίπτωση που ο νόμιμος εκπρόσωπος είναι 
Έλληνας υπήκοος, υποβάλλονται τα δικαιολογητικά του 
εδαφίου (στ) της παραγράφου 1. 

3. Σε περίπτωση μετεγκατάστασης Οργανισμού από 
την ημεδαπή στην αλλοδαπή ή το αντίστροφο, ο Ορ¬ 
γανισμός αυτός οφείλει να το δηλώσει σε προθεσμία 
ενός (1) μηνός στην αρμόδια Διεύθυνση (Δ.Λ.Α. Α') του 
Υ.Ε.Ν., υποβάλλοντας τα δικαιολογητικά των εδαφίων (α) 
(περίπτωση δ) και (γ) της παραγράφου 2 και εδαφίων 
(γ) και (δ) της παραγράφου 1 αντίστοιχα του παρόντος 
άρθρου. 

4. Ολα τα δικαιολογητικά που θα προσκομισθούν από 
τους Οργανισμούς, συντάσσονται στην ελληνική γλώσ¬ 
σα. Πιστοποιητικά συμμετοχής που έχουν εκδοθεί στην 
αλλοδαπή συνοδεύονται από επίσημη μετάφραση στην 

ελληνική γλώσσα, επικυρωμένη από κρατική Αρχή ή 
Κέντρα Εξυπηρέτησης Πολιτών (Κ.Ε.Π.) ή δικηγόρο. Εάν 
σε κάποια χώρα δεν εκδίδονται τα οριζόμενα από το 
άρθρο αυτό δικαιολογητικά ή αυτά δεν καλύπτουν όλες 
τις περιπτώσεις, αντικαθίστανται από υπεύθυνη δήλω¬ 
ση του νόμιμου εκπροσώπου του Οργανισμού, η οποία 
γίνεται ενώπιον δικαστικής ή διοικητικής αρχής. 

Άρθρο 2 

Παράταση προθεσμίας έκδοσης απόφασης 

Η προβλεπόμενη στην παράγραφο 3 άρθρου 4 του ν. 
3409/2005 προθεσμία έκδοσης απόφασης για την απο¬ 
δοχή ή απόρριψη της αίτησης αναγνώρισης Οργανισμού, 
δύναται να παραταθεί για έναν (1) μήνα και μόνο για 
τους εξής λόγους: 

α) Εάν τα δικαιολογητικά που έχουν υποβληθεί, χρή- 
ζουν κατά την κρίση της Υπηρεσίας, περαιτέρω διερεύ- 
νησης και διευκρίνισης. 

β) Εάν ένα ή περισσότερα δικαιολογητικά του προ¬ 
ηγούμενου άρθρου δεν υποβλήθηκαν εμπρόθεσμα, για 
λόγους ανωτέρας βίας. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 2123/04 (3) 

Σύσταση επιτροπής αναγνώρισης των Παροχέων κα¬ 
ταδυτικών Υπηρεσιών ως ικανών να παρέχουν μία 
ή περισσότερες υπηρεσίες του άρθρου 6 του ν. 
3409/2005. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 10 
του ν. 3409/2005 «Καταδύσεις αναψυχής και άλλες δι¬ 
ατάξεις» (Α 273). 

2. Τις διατάξεις του άρθρου 90 του Κώδικα Νομοθεσί¬ 
ας για τη Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο μόνο 

Επιτροπή αναγνώρισης των Παροχέων Καταδυτικών 

Υπηρεσιών 

1. Ορίζεται Επιτροπή η οποία με απόφαση της αναγνω¬ 
ρίζει τους Παροχείς Καταδυτικών Υπηρεσιών ως ικανούς 
να παρέχουν μία ή περισσότερες υπηρεσίες του άρθρου 
6 του ν. 3409/2005 με την προϋπόθεση εφαρμογής των 
Ε.Κ.Π.Α. Η Επιτροπή αποτελείται από: 

α) το Διευθυντή του Κλάδου Λιμενικής Αστυνομίας ή 
το νόμιμο αναπληρωτή του, 
β) το Διευθυντή της Διεύθυνσης Λιμενικής Αστυνομίας 
(Δ.Λ.Α.) ή το νόμιμο αναπληρωτή του, 
γ) τον Τμηματάρχη του Α' Τμήματος της Δ.Λ.Α. του 
Υ.Ε.Ν. ή το νόμιμο αναπληρωτή του, 
δ )το Μάτσα Χρ. Ιωάννη, Διευθύνοντα Σύμβουλο του 
Ε.ΣΥ.Δ. Α.Ε. με αναπληρωτή του τον Καλλέργη Γεώργιο, 
ως εκπρόσωπο του Εθνικού Συστήματος Διαπίστευσης 
Α.Ε. (Ε.ΣΥ.Δ. Α.Ε.). 

ε) το Μεσσαριτάκη Γεώργιο με αναπληρωτή του το 


Μάρκου Στυλιανό, ως εκπρόσωπο του Ελληνικού Οργα¬ 
νισμού Τυποποίησης Α.Ε. (ΕΛ.Ο.Τ. Α.Ε.). 

2. Η εν λόγω Επιτροπή θα συγκληθεί εφόσον μέχρι 
την 30.4.2006 δεν έχει αναγνωρισθεί Οργανισμός σύμ¬ 
φωνα με τις διατάξεις του ν. 3409/2005 και μέχρι την 
αναγνώριση ενός τουλάχιστον Οργανισμού. 

3. Η Επιτροπή συνεδριάζει εντός των ωρών εργασίας. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Μαρτίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 12625 (4) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «Σχολική Επιτροπή 
1 ου - 4 ου Δημοτικού Σχολείου και 1 ου Νηπιαγωγείου» 
στον Δήμο Τριανδρίας του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του ν2503/Ί997. 

4. Την υπ’ αριθμ. Ε.Σ. 23397/10.7.1990 απόφαση του Νο¬ 
μάρχη Θεσσαλονίκης (ΦΕΚ 549/30.8.1990) που αφορούσε 
την σύσταση του παραπάνω νομικού προσώπου. 

5. Την υπ’ αριθμ. 158/2005 απόφαση του Δημοτικού 
Συμβουλίου Τριανδρίας. 

6. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύθηκε στο ΦΕΚ 
1339/τ.Β76.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τ μημάτων και Γ ραφείων των Υπηρεσιών της Περιφέρειας 
Κεντρικής Μακεδονίας», αποφασίζουμε: 

1. Τροποποιούμε την υπ’ αριθμ. ΕΣ. 23397/10.7.1990 από¬ 
φαση του Νομάρχη Θεσσαλονίκης (ΦΕΚ 549/30.8.1990) 
που αφορούσε τη σύσταση του νομικού προσώπου με 
την επωνυμία «Σχολική Επιτροπή 1ου - 4ου Δημοτικού 
Σχολείου και 1ου Νηπιαγωγείου» στον Δήμο Τριανδρί¬ 
ας του Νομού Θεσσαλονίκης, η οποία μετονομάζεται 
σε «Σχολική Επιτροπή 1ου Δημοτικού Σχολείου και 1ου 
Νηπιαγωγείου» λόγω συγχώνευσης του 1ου Δημοτικού 
Σχολείου με το 4° Δημοτικό Σχολείο. 

2. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 
8 του άρθρου 5 του ν. 1894/1990. 

3. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

4. Κατά τα λοιπά ισχύει η υπ’ αριθμ. Ε.Σ. 23397/10.7.1990 από¬ 
φαση του Νομάρχη Θεσσαλονίκης (ΦΕΚ 549/30.8.1990). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 

του Δήμου Τριανδρίας ύψους τουλάχιστον 37.700,00 € 
που έχει εγγράφει στον Κ.Α. 02.00.6711.002 του προϋ¬ 
πολογισμού οικονομικού έτους 2006. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-*- 

Αριθ. 8426 (5) 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α/1974) «Περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2στ/2073/1983 (ΦΕΚ 280/Β/1983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β/1991) 
κοινή υπουργική απόφαση «Εγκριση Κανονισμών Ακτι¬ 
νοπροστασίας». 

4. Την 3.2.2006 αίτηση του Φυσικού. 

5. Τη γνωμοδότηση της αρμόδιας Επιτροπής χορή¬ 
γησης άδειας άσκησης του επαγγέλματος Φυσικού 
Νοσοκομείων - Ακτινοφυσικού Ιατρικής (Συνεδρίαση 
23η/3.3.2006). 

6. Το ν. 2647/1998 (ΦΕΚ 231/Α/1998) «Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και 
άλλες διατάξεις». 

7. Το υπ’ αριθμ. Υ7α/Γ.Π. οικ. 98653/16.3.2006 έγγραφο 
του Υ.Υ. & Κ.Α., αποφασίζουμε: 

Χορηγούμε άδεια άσκησης επαγγέλματος Φυσικού 
Νοσοκομείων Ακτινοφυσικού Ιατρικής στο Λίζο Φλω¬ 
ρεντινό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Μαρτίου 2006 
Με εντολή Νομάρχη 
Ο Διευθυντής 
ΑΡ. ΔΙΑΠΟΥΛΗΣ 

-♦- 

Αριθ. Δ/7696 (6) 

α) Μετονομασία των ειδικοτήτων «Ορεινού Τουρισμού», 
«Ιαματικού Τουρισμού» και «Θαλασσοθεραπείας» σε 
«Συνοδός Βουνού», «Ειδικός Λουτροθεραπείας-δΡΑ» 
και «Ειδικός Θαλασσοθεραπείας-δΡΑ» αντίστοιχα και 
β)Ένταξη των μετονομασθεισών ειδικοτήτων σε Το¬ 
μέα και Ομάδα ειδικοτήτων. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 

ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Την παρ. 2 του άρθρου 5 του ν. 2009/1992 «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» (ΦΕΚ 18/Α/14.2.1992), όπως τροπο¬ 
ποιήθηκε, συμπληρώθηκε και ισχύει. 

2. Τη υπ’ αριθμό 121/1992 (ΦΕΚ 371/Β/9.6.1992) «Κανονι¬ 


σμός Λειτουργίας του Οργανισμού Επαγγελματικής και 
Κατάρτισης (Ο.Ε.Ε.Κ.)» απόφαση του Υπουργού Εθνικής 
Παιδείας και Θρησκευμάτων, όπως τροποποιήθηκε, συ¬ 
μπληρώθηκε και ισχύει. 

3. Τη υπ’ αριθμό Ζ/3376/1993 (ΦΕΚ 356/Β/17.5.1993) από¬ 
φαση του Υπουργού Εθνικής Παιδείας και Θρησκευμά¬ 
των, όπως τροποποιήθηκε, συμπληρώθηκε και ισχύει. 

4. Την υπ’ αριθμό 7 α απόφαση του Διοικητικού Συμβου¬ 
λίου του Ο.Ε.Ε.Κ. με αριθμό 20/12.7.2005, με την οποία 
συγκροτήθηκαν τριμελείς μη αμειβόμενες επιτροπές 
βάσει του με αριθμό 3 σχετικού προκειμένου να προβούν 
στον έλεγχο και την αξιολόγηση των Οδηγών Κατάρ¬ 
τισης των προτεινόμενων από τον Ο.Τ.Ε.Κ. ειδικοτήτων 
«Ορεινού Τουρισμού», «Ιαματικού Τουρισμού» και «Θα¬ 
λασσοθεραπείας». 

5. Την υπ’ αριθμό Δ' 15786/27.7.2005 πράξη του Προ¬ 
έδρου του Διοικητικού Συμβουλίου του Ο.Ε.Ε.Κ. (ΦΕΚ 
1125/τ.Β/10.8.2005), η οποία εκδόθηκε βάσει της με αριθμό 
6α απόφασης του Διοικητικού Συμβουλίου του Ο.Ε.Ε.Κ. 
με αριθμό 21/19.7.2005 με την οποία εγκρίθηκαν οι Οδη¬ 
γοί Κατάρτισης των ειδικοτήτων «Ορεινού Τουρισμού», 
«Ιαματικού Τουρισμού» και «Θαλασσοθεραπείας». 

6. Την υπ’ αριθμό 7722/18.10.2005 κοινή υπουργική από¬ 
φαση της Υπουργού Εθνικής Παιδείας και Θρησκευμά¬ 
των και του Υφυπουργού Τουριστικής Ανάπτυξης (ΦΕΚ 
1485/Β/27.10.2005) «Εγκριση προγραμμάτων σπουδών 
των νέων ειδικοτήτων των Ι.Ε.Κ. Ιαματικού Τουρισμού, 
Ορεινού Τουρισμού και Ι.Ε.Κ. Θαλασσοθεραπείας του 
Ο.Τ.Ε.Κ. 

7. Το υπ’ αριθμό Φ 96/09/2968/2.3.2006 έγγραφο του 
Ν.Π.Δ.Δ. με την επωνυμία «Οργανισμός Τουριστικής Εκ¬ 
παίδευσης και Κατάρτισης» (Ο.Τ.Ε.Κ.) με το οποίο αιτεί- 
ται τη μετονομασία των ειδικοτήτων «Ορεινού Τουρι¬ 
σμού», «Ιαματικού Τουρισμού» και «Θαλασσοθεραπείας» 
σε «Συνοδός Βουνού», «Ειδικός Λουτροθεραπείας-δΡΑ» 
και «Ειδικός Θαλασσοθεραπείας-δΡΑ» αντίστοιχα. 

8. Την αναγκαιότητα για ένταξη των μετονομασθει¬ 
σών ειδικοτήτων στον Τομέα ειδικοτήτων Τουρισμού- 
Μεταφορών και στην Ομάδα ειδικοτήτων Τουριστικών 
Υπηρεσιών. 

9. Την υπ’ αριθμό 29976/Η/29.3.2004 (ΦΕΚ 85/τ.Ν.Π.Δ.Δ./ 
1.4.2004) απόφαση της Υπουργού Εθνικής Παιδείας και 
Θρησκευμάτων με την οποία διορίζεται ο Πρόεδρος 
του Ο.Ε.Ε.Κ. 

10. Την απόφαση επί του θέματος 11β της υπ’ αριθμό 
11/22.3.2006 συνεδρίασης του Ο.Ε.ΕΚ., αποφασίζουμε: 

1. Τη μετονομασία των ειδικοτήτων «Ορεινού Τουρι¬ 
σμού», «Ιαματικού Τουρισμού» και «Θαλασσοθεραπείας» 
σε «Συνοδός Βουνού», «Ειδικός Λουτροθεραπείας-δΡΑ» 
και «Ειδικός Θαλασσοθεραπείας-δΡΑ» αντίστοιχα. 

2. Την ένταξη των μετονομασθεισών ειδικοτήτων «Συ¬ 
νοδός Βουνού», «Ειδικός Λουτροθεραπείας-δΡΑ» και «Ει¬ 
δικός Θαλασσοθεραπείας-δΡΑ» στον Τομέα ειδικοτήτων 
Τουρισμού - Μεταφορών και στην Ομάδα ειδικοτήτων 
Τουριστικών Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

Ο Πρόεδρος του Δ.Σ. 

ΧΑΡΑΛΑΜΠΟΣ ΜΠΟΤΣΑΡΗΣ 

